CELEX: 62013CN0602
Language: el
Date: 2013-11-25 00:00:00
Title: Υπόθεση C-602/13: Αίτηση προδικαστικής αποφάσεως την οποία υπέβαλε το Juzgado de Primera Instancia n °2 de Santander (Ισπανία) στις 25 Νοεμβρίου 2013 — Banco Bilbao Vizcaya Argentaria, S.A. κατά Fernando Quintano Ujeta και María Isabel Sánchez García

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/4
            
         Αίτηση προδικαστικής αποφάσεως την οποία υπέβαλε το Juzgado de Primera Instancia no 2 de Santander (Ισπανία) στις 25 Νοεμβρίου 2013 — Banco Bilbao Vizcaya Argentaria, S.A. κατά Fernando Quintano Ujeta και María Isabel Sánchez García
   (Υπόθεση C-602/13)
   2014/C 31/06
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de Primera Instancia no 2 de Santander
   
      Διάδικοι στην υπόθεση της κύριας δίκης
   
   
      Επισπεύδουσα την αναγκαστική εκτέλεση: Banco Bilbao Vizcaya Argentaria, S.A.
   
      Καθ’ ών η εκτέλεση: Fernando Quintano Ujeta και María Isabel Sánchez García
   
      Προδικαστικά ερωτήματα
   
   
               1)
            
            
               Οφείλει το εθνικό δικαστήριο, βάσει της οδηγίας 93/13/ΕΟΚ (1) του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, και ιδίως βάσει των άρθρων της 6, παράγραφος 1, και 7, παράγραφος 1, προς διασφάλιση της προστασίας των καταναλωτών και των χρηστών βάσει των αρχών της ισοδυναμίας και της αποτελεσματικότητας, όταν εκτιμά ότι υφίσταται καταχρηστική συμβατική ρήτρα ως προς τους τόκους υπερημερίας, να διαπιστώσει την ακυρότητα οποιουδήποτε επιτοκίου υπερημερίας, συμπεριλαμβανομένου και του επιτοκίου που μπορεί να προκύψει από την επικουρική εφαρμογή διατάξεως του εθνικού δικαίου όπως παραδείγματος χάριν του άρθρου 1108 του Αστικού Κώδικα, της δεύτερης μεταβατικής διατάξεως του νόμου 1/2013 σε συνδυασμό με το άρθρο 114 του νόμου περί υποθηκών, ή του άρθρου 4 του RDL 6/2012, χωρίς να δεσμεύεται από τον επανυπολογισμό που έχει ενδεχομένως πραγματοποιηθεί από τον επαγγελματία βάσει της δεύτερης μεταβατικής διατάξεως του νόμου 1/13;
            
         
               2)
            
            
               Έχει η δεύτερη μεταβατική διάταξη του νόμου 1/2013 την έννοια ότι δεν μπορεί να αποτελέσει εμπόδιο στην προστασία των συμφερόντων των καταναλωτών;
            
         
               3)
            
            
               Οφείλει το εθνικό δικαστήριο, βάσει της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, και ιδίως βάσει των άρθρων της 6, παράγραφος 1, και 7, παράγραφος 1, προς διασφάλιση της προστασίας των καταναλωτών και των χρηστών βάσει των αρχών της ισοδυναμίας και της αποτελεσματικότητας, όταν εκτιμά ότι υφίσταται καταχρηστική ρήτρα που αφορά την πρόωρη λήξη με καταγγελία, να θεωρήσει τη ρήτρα αυτή ως μη τεθείσα με όλες τις προκύπτουσες εξ αυτού συνέπειες, ακόμη και στην περίπτωση κατά την οποία ο επαγγελματίας ανέμεινε επί ένα ελάχιστο χρονικό διάστημα που προβλέπεται στη διάταξη του εθνικού δικαίου;
            
         
      (1)  ΕΕ L 95, σ. 29.